Public procurement notice: Contract Award Notice
Published: 2024-04-30
Buyer: Greve Kommune
Country: DK
Region: NO081
Contract type: Services
Procedure: Negotiated with prior call for competition
CPV classification: 71310000 | 71311000: Civil engineering consultancy services | 71500000
Estimated value: 3600000 DKK
Submission deadline: 2028-05-15
Award criteria: price, quality

Technical requirements: Kontrakten udbydes i udbud med forhandling, jf. Udbudslovens §§ 61-66. Ordregiver har valgt udbudsformen 'udbud med forhandling', da der er tale om et komplekst byggeprogram, hvorfor der i forbindelse med rådgiverydelsen er behov for dialog og evt. justeringer undervejs i udbudsprocessen.

Ordregiver forbeholder sig ret til at tildele kontrakten på baggrund af det indledende tilbud. Det er således ikke sikkert, at der gennemføres forhandlinger. 

Udbuddet gennemføres i to faser. Den første fase (prækvalifikationsfasen) er beskrevet i udbudsbetingelsernes afsnit 2.
Her udvælges 3-4 ansøgere. Udvælgelsen sker blandt ansøgere, som lever op til Ordregivers mindstekrav til økonomisk og teknisk formåen og som ikke er omfattet af udelukkelsesgrundene., jf. udbudsbetingelsernes afsnit 2.5.

Der vil i udvælgelsen af ansøgere blive lagt vægt på, hvem der kan påvise de bedste og mest relevante referencer. I denne vurdering lægges der vægt på;
-	At der kan påvises relevante referencer på kulturbyggerier, der også omfatter publikumsfaciliteter som fx cafe/restaurant, udstillinger og undervisningsfaciliteter.
-	At der kan påvises relevante referencer for projekter som involverer totaloplevelser, dvs. inde- og udearealer.
-	At der kan påvises proceserfaring, herunder erfaring med brugerinddragelse, arkitektkonkurrence og udarbejdelse af udbudsmateriale samt valg af entreprenør efter udbudsloven.  
-	At ansøger har haft tilsvarende rolle (bygherrerådgivning) i referencen 

Beslutningen om hvorvidt der prækvalificeres 3 eller 4 ansøgere er baseret på, om der er en betydelig forskel i vurderingen af ansøgerne med den 3. og 4. højeste vurdering eller ej. Er der således en mindre forskel i vurderingen af den 2. og 3. ansøger, men en betydelig forskel i vurderingen af den 3. og 4. ansøger, vil ordregiver prækvalificere 3 ansøgere. Er der omvendt en mindre forskel i vurderingen af den 3. og 4. ansøger, vil ordregiver prækvalificere 4 ansøgere.

Den anden fase (tilbudsfasen) er beskrevet i udbudsbetingelsernes afsnit 3 og 4.

Såfremt Ordregiver vælger at gennemføre forhandlinger på baggrund af det indledende tilbud, vil det foregå på følgende måde. Ordregiver forbeholder sig dog ret til at ændre i forhandlingsprocessen, hvilket i så fald vil blive meddelt tilbudsgiverne.

Efter modtagelse og gennemgang af de indledende tilbud, afholder Ordregiver et individuelt forhandlingsmøde med hver tilbudsgiver. Forhandlinger indledes således også med Tilbudsgivere, som har afgivet et indledende tilbud, som må betragtes som ukonditionsmæssigt.   
Forhandlingerne gennemføres i overensstemmelse med ligebehandlings- og gennemsigtighedsprincippet jf. Udbudslovens §2. 

Ordregiver forventer at afholde ét forhandlingsmøde med hver Tilbudsgiver. Forhandlingsmøder forventes afholdt iht. den vejledende tidplan, afsnit  1.7 i udbudsbetingelserne. Såfremt det viser sig nødvendigt, kan der efterfølgende være en individuel skriftlig afklaring af enkelte spørgsmål mellem Tilbudsgiver og Ordregiver som en del af den samlede forhandlingsrunde. Ordregiver forbeholder sig ret til at afholde flere forhandlingsrunder med Tilbudsgiverne, herunder at gennemføre skriftlig forhandling.
Nærværende udbud omfatter bygherrerådgivning i forbindelse med bygning af Nyt Mosede Fort museum.

Følgende faser er omfattet af rådgivningen:

1 - Forundersøgelser og udarbejdelse af byggeprogram
2 - Udarbejdelse af konkurrenceprogram og planprincipper
3 - Udbud og gennemførsel af arkitektkonkurrence, herunder evaluering og kontrahering
4 - Bygherrerådgivning ifm. Totalrådgivers planlægning og projektering
5 - Bygherrerådgivning ifm. Totalrådgivers entrepriseudbud og kontrahering
6 - Bygherrerådgivning i udførselsfasen og aflevering
7 - 1 års gennemgang
Prisen opgøres som den evalueringstekniske pris iht. udbudsbetingelsernes afsnit 4.2 og jf. Tilbudslisten, Bilag 3.
I henhold til lov om Klagenævnet for Udbud20 gælder følgende frister for indgivelse af klage:
» Klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. udbudslovens § 171, stk. 2, eller klagenævnslovens § 2, stk. 1, nr. 1, når underretningen er ledsaget af en begrundelse for beslutningen.
I andre situationer skal klage over udbud være indgivet til Klagenævnet for Udbud inden:
1. 45 kalenderdage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2. 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3. seks måneder efter, at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. klagenævns- lovens § 2, stk. 2, eller udbudslovens § 171, stk. 4.
4. 20 kalenderdage regnet fra dagen efter, ordregiveren har meddelt sin beslutning, jf. udbuds- lovens § 185, stk. 2.
Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. klagenævnslovens § 6, stk. 4. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. klagenævnslovens § 12, stk. 1.


Winner: Arkitema K/S
Award value: 2995850
Number of bids: 4